SL
23.9.2022
Uradni list Evropske unije
C 364/3
Novi motivi na nacionalni strani eurokovancev, namenjenih obtoku (2022/C 364/03)
Eurokovanci, namenjeni obtoku, so zakonito plačilno sredstvo na celotnem euroobmočju.
Komisija objavi opise motivov vseh novih eurokovancev (1), da bi z njimi seznanila vse, ki s kovanci rokujejo pri delu, in širšo javnost.
Svet Evropske unije je 12. julija 2022 sklenil, da Republika Hrvaška izpolnjuje potrebne pogoje za uvedbo eura 1. januarja 2023 (2).
Republika Hrvaška bo zato od 1. januarja 2023 izdajala eurokovance pod pogojem, da ECB odobri obseg izdaje (glej člen 128(2) Pogodbe o delovanju Evropske unije).
1 eurocent
2 eurocenta
5 eurocentov
10 eurocentov
20 eurocentov
50 eurocentov
1 euro
2 eura
Država izdajateljica: Republika Hrvaška Datum izdaje: 1. januar 2023 Opis motiva: 1, 2 in 5 centov: glagolica s hrvaško šahovnico v ozadju V osrednjem delu kovanca sta upodobljeni črki „HR“, zapisani v oglati glagolici v obliki ligature, pri čemer je HR uradna oznaka za Hrvaško v standardu ISO 3166-1 alpha-2.
Glagolica je najstarejša slovanska pisava in je poleg cirilice ena od dveh slovanskih pisav.
Čeprav je bila oblikovana po grški abecedi, je glagolica izvirna pisava, ki jo je verjetno ustvaril Konstantin Filozof (sveti Ciril), da bi med slovanskimi ljudstvi širil krščansko vero.
Hrvati so glagolico začeli uporabljati v drugi polovici 9. stoletja, ob koncu 12. stoletja pa so bili edini, ki so to pisavo še vedno uporabljali in jo razvijali dalje.
Samo 28 let po tisku Gutenbergove biblije je bila na Hrvaškem leta 1483 natisnjena „Misal po zakonu rimskoga dvora“ (Missale Romanum Glagolitice), prva knjiga, natisnjena v stari cerkveni slovanščini in zapisana v hrvaški (oglati) glagolici.
To je bila prva evropska inkunabula, ki ni bila natisnjena v latinščini in latinici.
Glagolica se je na Hrvaškem uporabljala do prve polovice 19. stoletja in je postala pomemben del hrvaške identitete.
Na desni in pod ligaturo „HR“ je hrvaška šahovnica, ki je del grba Republike Hrvaške.
V zgornjem osrednjem delu je leto izdaje, v spodnjem osrednjem delu pa je izpisano ime države izdajateljice.
Na obročku kovanca je dvanajst zvezd evropske zastave.
(1) Za ostale eurokovance glej UL C 373, 28.12.2001, str.
1, UL C 254, 20.10.2006, str.
6 in UL C 248, 23.10.2007, str. 8. (2) Sklep Sveta z dne 12. julija 2022 o uvedbi eura na Hrvaškem 1. januarja 2023 (UL L 187, 14.7.2022, str. 31).